FI Euroopan unionin virallinen lehti C 141/16

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu hakemuksen julkaiseminen

(2016/C 141/08)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

YHTENÄINEN ASIAKIRJA

”PÃO DE LÓ DE OVAR”

EU-nro: PT-PGI-0005-01341–28.5.2015

SAN ( ) SMM ( X )

1. Nimi/Nimet

”Pão de Ló de Ovar”

2. Jäsenvaltio tai kolmas maa

Portugali

3. Maataloustuotteen tai elintarvikkeen kuvaus

3.1 Tuotelaji

Luokka 2.3 Leipä, leivonnaiset, kakut, konditoriatuotteet, keksit ja muut leipomotuotteet

3.2 Kuvaus 1 kohdassa nimetystä tuotteesta

Pão de Ló de Ovar on kananmunista ja erityisesti munankeltuaisesta, sokerista ja jauhosta valmistettu leipomotuote.

Se on valkoisella paperilla päällystettyyn muottiin sijoitettu kuohkean pehmeä väriltään keltainen (ló) muodoltaan maissijauhoista valmistettua maissileipää muistuttava leivonnainen, jonka kuori on kullanruskea ja hieman kostea. Sisus (pito) on kostea. Tuotteen fysikaalis-kemialliset ja aistinvaraiset ominaisuudet ovat seuraavat:

Pão de Ló de Ovar -leivonnaisen eri tarjontamuotojen fysikaalisten muuttujien keskiarvot

Pão de Ló de Ovar Miniatura (pieni) l. Infantes (lasten koko) Pão de Ló de Ovar Normaalikokoinen Vähintään Enintään Vähintään Enintään Paino (g) 100 125 485 1 500 Korkeus (cm) 3 8 7 14 Halkaisija (cm) 11 12 16 28

Miniatura-kokoisesta pienestä Pão de Ló de Ovar -leivonnaisesta käytetään yleisesti myös termiä ”Infantes” (lasten koko).

Pão de Ló de Ovar -leivonnaisen kemiallisen koostumuksen keskiarvot

Vähintään Enintään Vähintään Enintään Sokeri (%) 37,80 49,20 Liukeneva 29,20 Liukeneva 39,20 Liukenematon 5,40 Liukenematon 13,40 Rasvapitoisuus (%) 12,80 18,20 Kokonaisvesipitoisuus (%) 24,50 33,10 Proteiinipitoisuus (%) 7,40 14,60 Liukeneva 1,30 Liukeneva 2,70 Liukenematon 7,90 Liukenematon 10,10 Vesiaktiivisuus 0,831 Vesiaktiivisuus 0,937

Koska tuote kuivuu hieman säilyvyysajan kuluessa, nämä arvot voivat laskea 2,5 prosenttia.

Aistinvaraiset ominaisuudet

Väri Kuori: Paahtuneen keltaisesta ruskeaan Kostea sisus (pito): kananmunan keltuaisen värinen, toisinaan oranssiin tai hieman ruskeaan vivahtava Kuiva osa: kananmunan keltuaisen värinen, toisinaan oranssiin vivahtava Ulkonäkö Kuori: Yhtenäinen, pinnassa voi esiintyä tuotteen tiivistymisen aiheuttamia painaumia ja taikinan ominaispiirteistä johtuvia pieniä kuplia Kostea sisus (pito): Pehmeä, melko kostea, saattaa valua Pão de Ló -leivonnaista murrettaessa Kuiva osa: Huokoinen Aromi Pão de Ló: hieman karamellisoitunut (ei kuitenkaan palanut) ja kevyesti munaan vivahtava Maku Pão de Ló: makea kananmunan maku Rakenne Pão de Ló: Kohtalaisen tiivis, suussa sulava, pehmeä; kostean osan kermamainen rakenne hyvin havaittavissa

3.3 Rehu (vain eläinperäiset tuotteet) ja raaka-aineet (vain jalostetut tuotteet)

Tuoreet kananmunat, valkoinen sokeri, 55-tyypin vehnäjauho ja suola (valinnainen).

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Taikinan valmistus

Leipurin kokemus on tässä vaiheessa ratkaisevan tärkeä lopputuotteen laadun kannalta, koska se auttaa arvioimaan, milloin taikina on sopivaa.

Taikinan laittaminen muottiin

Muotti vuorataan ensin leivinpaperilla. Tämä toimenpide vaatii sorminäppäryyttä.

Myös taikinan valuttaminen muottiin edellyttää leipurilta asiantuntemusta ja kokemusta.

Kypsentäminen

Kypsentämisprosessia on valvottava jatkuvasti, koska sen kesto vaikuttaa ratkaisevasti Pão de Ló -leivonnaisen tunnusomaisimman erityispiirteen eli sen kostean sisuksen muodostumiseen.

Jäähdytys

Pão de Ló -leivonnaisen annetaan jäähtyä täydellisesti muotissa, minkä jälkeen paperi leikataan auki.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

—

3.6 Tuotteen, johon rekisteröity nimi viittaa, merkitsemistä koskevat erityiset säännöt

Pão de Ló -leivonnaisen erityismerkintä koostuu seuraavista osatekijöistä:

1. Maininta ”Pão de Ló de Ovar – Suojattu maantieteellinen merkintä” tai ”Pão de Ló de Ovar SMM”

2. Jäljempänä kuvattu tuotteen tunnus

4. Maantieteellisen alueen tarkka rajaus

Ovarin kunta (seuraavat taajamat: Esmoriz, Cortegaça, Maceda, Arada, Ovar, S. João, S. Vicente ja Válega).

5. Yhteys maantieteelliseen alueeseen

Pão de Ló de Ovar -leivonnaisen valmistukseen liittyvä taitotieto on 1700-luvulta näihin päiviin saakka aina säilynyt yksinomaan Ovarin kunnan (entinen Vila de Ovar) alueen rajojen sisäpuolella.

Valmistus rajoittuu Ovarin kunnan alueelle, koska nimitys vastaa yksilöityä aluetta, jolla tuote tunnetaan. Maine on suoraan yhteydessä Pão de Ló de Ovar -leivonnaisen valmistukseen ja kulutukseen pääsiäisen yhteydessä. Tästä on olemassa dokumentoitua tietoa jo vuodesta 1781 lähtien, ja tuote on juurtunut osaksi paikallisväestön historiaa ja perinteitä.

Isä Manuel Lírio on vahvistanut, että Pão de Ló de Ovar -leivonnaista valmistettiin jo 1700-luvun lopulla silloisen Vila de Ovarin alueella saadessaan tutustua Irmandade dos Passos -veljeskunnan jo huonokuntoisiin arkistoihin. Tutkiessaan omien sanojensa mukaan lattialla mätänemistilassa ylösalaisin olevia asiakirjoja, repeytyneet sivut irrallaan, ryppyisinä ja likaisina kuin saastaiset lumput, kuten hän mainitsee teoksessaan ”Os Passos: subsídios para a história de Ovar”, hän kertoo: ”…vuonna 1781 Pão de Ló de Ovar -leivonnaisia tarjottiin munkeille, jotka kantoivat pyhäinkuvia veljeskunnan pääsiäiskulkueessa. Tätä voidaan pitää todisteena tämän makean herkun vanhasta alkuperästä.”

Tuotteen maine johtuu luontoon liittyvistä ja alueellisista tekijöistä, kuten käytettyjen kananmunien korkealaatuisuudesta ja osaamisesta, joka viime kädessä määrää lopputuotteen laadun.

Pão de Ló de Ovar erottuu muista leipomotuotteista sekä maissijauhoista valmistettua maalaisleipää muistuttavan muotonsa ja kuohkean pehmeän keltaisen sisuksensa (ló) ja kullanruskean, ohuen, käsiteollisesta valmistusmenetelmästä johtuen hieman kostean kuorensa että kostean rakenteensa (pito) perusteella.

Valmistusmenetelmä, jonka avulla saadaan kuohkean pehmeä, rakenteeltaan kevyt ja kostea keltainen sisus, käsittää useampia eri vaiheita, joiden yhteydessä Ovarin leipureiden osaamiseen liittyvät perinteet ovat tärkeässä asemassa, jotta taikinasta syntyy tasainen ja lopputuote saa vaaditut ominaisuudet.

Aluksi taikinan raaka-aineet (kananmunat, sokeri ja mahdollisesti suola) sekoitetaan vatkaamalla enintään 20 minuutin ajan, kunnes syntyy väriltään murretun valkoinen seos. Sen jälkeen lisätään siivilöidyt jauhot sekoittaen hitaasti tasaiseksi seokseksi.

Tämän toimenpiteen aikana leipureiden osaaminen on ratkaisevan tärkeä lopputuotteen laadun kannalta, koska nimenomaan tämä vaihe antaa Pão de Ló de Ovar -leivonnaiselle sille tyypilliset erityispiirteet.

Tämän jälkeen (punainen tai musta) savivuoka vuorataan leivinpaperilla; tämä erityinen vaihe on tunnusomainen juuri tälle tuotteelle. Leivinpaperi (100–120 g/m2) taitellaan kahdeksaan kertaan siten, että syntyy neljä samanlaista laskosta. Paperi on laskostettava siten, että se noudattelee muotin omaa muotoa. Laskokset ovat yhtä kaukana toisistaan, ja ne leikataan myöhemmin viistoon.

Seuraavaksi taikina annostellaan paperilla vuorattuihin vuokiin. Tämä vaihe vaatii taitoa ja osaamista, koska annosteltava määrä ja tapa, jolla taikina annostellaan muottiin, vaikuttaa ratkaisevasti siihen, että paistuminen tapahtuu normaalisti eikä taikina pursu paperin ylitse.

Kolmannessa vaiheessa tuotetta paistetaan sähköuunissa 140–200 °C:en lämpötilassa 50 minuutista kahteen tuntiin riippuen valmistettavan tuotteen nettopainosta. Toimenpide on äärimmäisen tärkeä tuotteen laadun kannalta, ja taito valita oikea paistoaika taikinan painon mukaan vaikuttaa onnistumiseen, minkä vuoksi prosessia on valvottava koko ajan.

Tuote on valmis, kun kuori on kullanruskea ja hieman kostea sisus on pehmeä. Paistoajasta riippuen Pão de Ló de Ovar sisältää enemmän tai vähemmän pehmeää kosteaa sisusta (pito), mikä tekee siitä ainutlaatuisen leipomotuotteen.

Pão de Ló de Ovar -leivonnaisen erityisyys johtuu taidosta valmistaa taikina, siirtää se muottiin ja valita oikea paistoaika.

Pão de Ló de Ovar, jonka alkuperä ajoittuu 1700-luvun lopulle, on kehittynyt suoraan tämän taidon seurauksena.

Suullisen perimätiedon mukaan 1800-luvulla useissa ovarilaisperheissä valmistettiin paikallisia herkkuja, kuten kuuluisaa Pão de Ló de Ovar -leivonnaista. Vuonna 1877 Marques Gomes totesi teoksessaan ”Aveiro e seu Distrito” Pão de Ló de Ovar -leivonnaisesta, että makeista leipomotuotteista tunnetuimpia ovat Pão de Ló de Ovar ja Aveiron vastaavankaltaisten tuotteiden kanssa kilpailevat ovos molles. Pão de Ló de Ovar -leivonnaisen maine Portugalin perinteisten herkkujen joukossa kasvoi tuotteen ilmeisen laadun ja markkinoiden asteittaisen laajenemisen ansiosta.

Pão de Ló de Ovar -leivonnaisen maine levisi myös Orfeão de Ovar -musiikkiakatemian vuosina 1949, 1950 ja 1972 järjestämien tapahtumien kautta.

Pão de Ló de Ovar on jäänyt pysyvästi yleisön mieleen ja makuaistiin, koska se on 1980-luvulta lähtien ollut näkyvästi esillä useimmilla Portugalin elintarvikemessuilla ja alan tärkeimmissä esittelytilaisuuksissa. Sen markkina-alue laajeni maan pääkaupunkiin erityisesti 1890-luvulla, kun ovarilaisten purjelaivojen miehistö ryhtyi tarjoilemaan juhla-aikaan alusten omistajille ja heidän asiakkailleen Pão de Ló de Ovar -leivonnaisia suurista koreista.

Myös Pão de Ló Celeste de Ovar, joka oli jo vuodesta 1917 lähtien laajemmassa tuotannossa ja jakelussa, vaikutti huomattavasti Pão de Ló de Ovar -leivonnaisen maineen leviämiseen.

Pão de Ló de Ovar on ainutlaatuinen tuote, jonka erityisyys johtuu ratkaisevasti leipureiden osaamisesta; näin muodostuu näkymätön yhteys tuotteen maun ja ulkomuodon ja sen tuotantoympäristön välille.

Pão de Ló de Ovar -leivonnaisen useassa yhteydessä virallisesti todistettu maine ja arvostus yhdistävät kyseisen tuotteen yksinomaan Ovarin kuntaan.

On syytä panna merkille, ettei Pão de Ló de Ovar -leivonnaisen valmistukseen liittyvä taitotieto ole koskaan levinnyt Ovarin kunnan rajojen ulkopuolelle.

Eritelmän julkaisutiedot

(Tämän asetuksen 6 artiklan 1 kohdan toinen alakohta)

http://www.dgadr.mamaot.pt/images/docs/val/dop_igp_etg/Valor/CE_Pao_lo_Ovar.pdf

(1) EUVL L 343, 14.12.2012, s. 1.